Mendi lasterketa: X. Galdaramiño igoera / 18km / 925mD+ / 2018ko ekainak 10 junio / Eibar / Urki auzoa / 9:30\nX. Galdaramiño igoera / 18km / 925mD+ / 2018ko ekainak 10 junio / Eibar / Urki auzoa / 9:30\nAurreko edizioak ikusgai hemen\nWikiloc-en track / ibilbidea / recorrido\nPerfila / Ibilbidea - Wikiloc\nMapa- track Wikiloc\nUrki, Altamira baserria, Galdaramiño ( 669m ), Arraotz ( 1. anoa ), Azkonabitza ( 726m ), Arraotz ( 2. anoa ), Azurtza ( 3. anoa ), Topinburu ( 590m ), Ilordo ( 500m ), Azurtza ( 4. anoa ), Unbe, Urki ( helmuga, 5. anoa ).\nGaldaramiño mendi lasterketa -Galdaramiño-Azkonabitza-Topinburu-Ilordo 18,73 km\nIbilbidea -track - Wikiloc\nGaldaramiño ML - Zerbitzu guneak: parking, dutxak, wc,\ninformazio puntoak, Unbe-ko kirolgunea\nEibarko Urki auzora iristeko biderik egokiena\nLuzera: 17,38 km\nDesnibel +: 894 mD+\nData: 2018ko ekainaren 10 de Junio / 9:30etan\nTokia: Eibar / Urki auzoan\nIzen ematea: kirolprobak\nIV. edizioan Galdaramiñon parte hartzaileak gogotsu ibili ziren!\nGaldaramiño mendi lasterketako III. edizioan\nAzkonabitza ( 726m ) tontorrera iristen\nGaldaramiñoko mendi lasterketa Eibarko Urki auzoan ospatzen den proba bat da.\nGuztira 17,5 km eta 900 metroko desnibel positiboa du. Lau mendi igarotzen dira:\n-Galdaramiño ( 669m )\n-Azkonabitza ( 726 m )\n-Topinburu ( 590 m )\n-Ilordo ( 500 m )\nX. edizioa 2018eko ekainaren 10an ospatuko da, eta informazio gehiago edo bertan parte hartzea nahi badezu hona hemen helbidea: www.mendilasterketa.blogspot.com\n" Galdaramiñoko igeora "ren helburua mendia eta osasuna uztartzea da. Urtean zehar bilera ezberdinak egiten ditugu proposamen berriak bultzatuz. 2012an "Txiki-krosa" sortu genuen, adin txikikoei auzoko kaleetatik korrika egiteko aukera emanez.\nSariak sinbolikoak dira; freskagarri bat eta ogi tarteko bat. Denentzat berdina, konpetibitatea atzean utzita. Helburua, umeei kirolaren baloreak transmititzea delarik.\nAurtengo edizioan, 2018, iazko gonbidatu bereziak ditugu: adimen urritasuna duten pertsonez osatutako mendi taldea.\nHau da landuko dugun helburua: kirol aisialdia gizarteko pertsona guztientzat zabaltzen laguntzea, guztien parte hartzea bultzatuz, ezaugarri desberdinak izanik ere.\nATZEGIko lagunak Urkin helmugeratzen\nHelburu hau lortzeko, ATZEGIko eta Kutxako Gizarte Ekintzako arduradunen laguntzarekin Galdaramiño igoera 9:30etan hasiko da.\nGaldaramiñoko mendi lasterketan ere irabazleei txapela eta kopa banatzen diegu, eta beste parte hartzaileei kamiseta bana oparitzen diegu, eta gainera produktu ezberdinen zozketa bat izaten da. Beraz, denek eramaten dute oroigarri bat etxera, ikusleen txaloez gain.\nBaina aurtengoan berrikuntza dugu: ATZEGIko sukaldari taldeak salda beroa eta bokadiloak prestatuko dizkigu ibilbideko ano batean. Kirol saioko nekea arintzeko indarrak berreskuratzeko ondo etorriko zaigu.\nElkar ezagutzeko aukera paregabea uste dugu, aurrera pausua gizarte inklusiboagoa lortzeko.\nGaldaramiño ML antolatzeak, kirol erronka alde batera utzirik, auzoko pertsona ezberdinen laguntasuna eta harremana lantzea du helburu. Horrela elkarrekiko ezagutza eta errespetoa lantzen dugularik, auzoko bizitza bultzatuz. Batzuk ibilbidea aukeratzen eta markatzen ibiltzen dira, beste batuk izen emateak jasotzen, anoak hornitzen, argazkiak ateratzen, bideoa montatzen, mahaiak jartzen, denborak kronometratzen, kamisetak banatzen, sari banaketa prestatzen, pankarta ipintzen, telekomunikabieetan publizitatea egiten, ... .\nGuztion lana da eta taldean egiten denean fruituak merezi du.\nHorregatik Galdaramiño ML antolatzeko Eibarko pertsona eta talde ezberdinen laguntza ezinbestekoa da, hala nola: Urkiko jai batzordea, Eibarko Club Deportiboa ( Mendia eta atletsismo sailak ), Eibarko Udala ( Udaltzaingoa eta alkatetza sailak ), dendak ( FRUPI ), tabernak ( CEPA, NUEVO, RIOJA ), eta beste lagun batzuk.\nGuztiei eskerrak eman nahi dizkiegu, ahaztu gabe parte hartzaileak, beraien esfortsu eta animoek hurrengo urteko edizioa antolatzen laguntzen baitigute.\n2018eko X. edizioan elkar ikusiko dugulakoan besarkada bat guztioi!"\n" Galdaramiño igoera " se celebra en el barrio eibarres de Urki.\nLa distancia es de 18 kms y un desnivel positivo de 925 metros.\nA lo largo de la prueba se superan cuatro cimas:\nLa X edición se celebrará el 10 de junio del 2018, y si quieres más información o inscribirte en la misma te puedes dirigir a la siguiente dirección del blog: http://www.mendilasterketa.blogspot.com\nLa carrera por montaña de Galdaramiño es una prueba popular y organizada por un grupo de amigos. Los objetivos son transmitir el amor por la montaña, el deporte y la salud.\nDurante el año realizamos diferentes reuniones poniendo sobre la mesa nuevas propuestas. Así en el año 2012 se llevó a cabo el "Txiki-kross", carrera por las calles del barrio de Urki para los niños. Todos los participantes recivieron el mismo premio; un refresco y un bocadillo. Dejando a un lado el afán competitivo y respaldando la participación deportiva, como actividad saludable en el crecimiento de las personas desde la infancia.\nPara la edición del 2016, volvemos a tener la participatción de personas con discapacidad intelectual y más en concreto con el grupo de montaña de ATZEGI.\nPara ello nos hemos puesto en contacto con ATZEGI, a traves de la obra social de Kutxa, para perfilar el recorrido. Además contaremos con el grupo de cocineros de ATZEGI, los cuales nos ofrecerán caldo y chorizo en el avituallamiento de Azurtza ( km 10, a 4 km de meta ), para reponer fuerzas en el camino y entablar contacto con gente que merece más oportunidades de inclusión en nuestra sociedad.\nEn la " Galdaramiño igoera " queremos agradecer a todos los paticipantes su esfuerzo, por ello además de premiar a los primeros, con txapela y trofeo, todos los demás participantes reciben la camiseta de regalo de Galdaramiño. Los participantes entran a su vez dentro de un sorteo de diferentes productos, volviendo a sus casas con un detalle de la organización y el aplauso de todos los espectadores.\nAl organizar la carrera por montaña de Galdaramiño, dejando a un lado el reto deportivo, perseguimos también la cooperación mutua y la relación de diferentes personas, para hacer un barrio más cercano y respetuoso. Unos definen y marcan el recorrido, otros preparán los avituallamientos, ponen la pancarta de meta, recogen las inscripciones, publicitan la prueba a través de diferentes medios de comunicación,\nPor ello, hemos de agradecer el apoyo que recibimos de diferentes instituciones y paticulares que sin su ayuda desinteresada nos animas a organizar la siguiente edición de la prueba de Galdaramiño. Siempre están disuetsos a echarnos una mano: la Comisión de fiestas de Urki, el Club deportivo Eibar ( sección de montaña y atletismo ), el ayuntamiento de Eibar ( municiplaes y alcalde ), tiendas ( FRUPI ), bares ( CEPA, NUEVO, RIOJA ) y demás amigos.\nPara finalizar, no queremos olvidarnos de los grandes protagonistas, de los participantes, que con su esfuerzo y amistad, año tras año nos ayudan a impulsar la carrera por montaña de Galdaramiño.\nUn abrazo a todos y nos vemos en la edición del 2018!\nIbilbidearen bideoa neguan\nPublicado por Mendi lasterketa en 14:31\nMendaroko mendi lasterketa: apirilak 15ean\nX. Galdaramiño igoera / 18km / 925mD+ / 2018ko eka...\nBillabonako Aizkardi-ko mendi martxan 1500 parte h...\nAlto de Sil-en ( Leon ) Ohiana Kortazar txapeldun ...\nAgiñan Nerea Amilibia eta Igon Mantzisidor txapeld...\nArriaran-go mendi lasterketan Elena Calvillo eta I...\nUT Bandoleros-146km: Jandro-k bukatu du!\nAia-n Nerea Amilibia eta Hassan Aitchaou txapeldun...\nKalamuako igoeran Ionut Zinca eta Ederne Sanchez t...\nTransgrancanaria 2012: "Gailurrak team" (123km) ta...


310 zordun handik 989 milioi zor dizkiete Hego Euskal Herriko ogasunei\nAraba, Bizkaia, Gipuzkoa eta Nafarroako Ogasunek 2020an zorrik handienak izan dituzten pertsona eta enpresen izenak eta zorren zenbatekoak argitaratu dituzte.\nDiru gehien zor duten pertsonen eta enpresen zerrenda argitaratu dute. Irudia: PxHere.\nMilioi euro bana baino gehiago zor dituzten 310 zordun handi dituzte Arabako, Bizkaiko, Gipuzkoako eta Nafarroako ogasunek; horien guztien arteko zorraren zenbatekoa 989 milioi eurokoa da, 2020ko abenduaren 31n. Zerga bulegoek argitara eman dituzte foru kutxetan zor handienak dituzten pertsona eta enpresen izenak eta zenbatekoak.\nAraban, 38 zergadunek (2019ko kopuru bera) osatzen dute zordun handien zerrenda, 132 milioi euroko zorrarekin (129 milioi aurreko ekitaldian). Zergadunetako hiru pertsona fisikoak dira, eta horiek 9,6 milioi zor dizkiote Ogasunari. Gainerako 35 enpresak dira eta 122,5 milioi euroko zorra dute guztira.\nGrupo Ros Casares jarri da zordunen zerrendan goren, 34 milioi euroko zorrarekin (aurreko ekitaldian baino ia bat gehiago): 18 milioi euro Goya Sesenta y Nueve SL enpresaren bidez, 11,1 milioi euro Ros Casares Centro de Acero SL enpresaren bidez eta 4,7 milioi euro Corporación Ros Casares SL enpresaren bidez.\nBeste zordunen artean daude Eguren Vitoria S.A.,11,5 milioiko zorrarekin (iaz baino 300 000 euro gehiago) eta Urko-Urbasa ABEE 11,3 milioirekin (300 000 gehiagorekin ere).\nBizkaian, milioi bat eurotik gorako zorrak dituzten zergadunen kopurua 159koa da (horietatik 7 pertsona fisikoak dira) eta zorra 454 milioikoa da. Bizkaiko zordunak 2019an baino 6 gutxiago dira, eta zorra 12 milioi euro ingurukoa izan da.\n159 zordunetatik 20k 4 milioi eurotik gorako zenbatekoak zor dituzte, eta horietatik 7k 10 milioitik gora.\nZordun nagusia Jabyer Fernandezen Iurbenor higiezinen promotorea da, 52 milioi zor baititu. Duela hamabost urtetatik datorren zorra da, eta, beraz, ia ezinezkoa izango da berreskuratzea: Fernandezek 250.000 metro koadro erosi zituen Barakaldoko Sefanitro zaharretik etxebizitzak eraikitzeko, baina 2008ko krisiak bere planak zapuztu zituen eta lurrak saldu zituen kredituak ordaintzeko. 2009an La Caixa eta BBKrekin akordio batera iritsi zen, 360 milioi euroko balioa zuen operazio batean, eta horietatik 43 Ogasunean sartu behar ziren BEZagatik, baina ez zuen ordaindu.\nBigarren zordun nagusia, 20 milioirekin, Moldis Echarro, jada itxita dagoen promotorea. Hirugarren zordunak Industrias Domesticas-ek ogasunari 18 milioiko zorra utzita itxi zuen.\nGipuzkoan 45 zordun handi daude, eta 264 milioi euroko zorra dute guztira. Aurreko ekitaldian (2019) zordunak gehiago ziren, 66, baina zorra txikiagoa zen, 237 milioikoa.\nLagilur S.L. higiezinen promotoreak jarraitzen du zordun handienaren postuan, itxi bazen ere, 80,2 milioi euro zor baititu. Jose Ramon eta Juan Miguel Osinalde anaiak bigarren eta hirugarren postuetan daude 31 milioi euroko zorrarekin eta LH Commodities and Investmentsek osatzen du zordunen podiuma 23 milioi euro inguruko zorrarekin.\nNafarroan 68 dira dute milioi bat euro baino gehiagoko zorra dutenak, eta 139 milioi euro zor dituzte denen artean.\nConstrucciones Juan Bautista Flores SA (6,35 milioi euro), Urpasa Construcciones (5,33), Nasipa SL (5,31) eta Prodinver SL (5,09) enpresa zordunen zerrendaburuak dira.\nNafarroako Administrazioak, EAEko ogasunek ez bezala, 120.000 eurotik gorako zorra duten zordunen zerrenda argitaratzen du. Zerrenda osoa 673 pertsonak osatzen dute (fisikoak eta juridikoak), eta guztien zorra 320 milioi eurokoa da. Aurreko ekitaldian baino 33 zordun eta 15,8 milioi euro gehiago dira.


Arratia eta Durangaldera helduko dira Bziber lantegiak - bizkaie.biz\nBizkaie! 2021-10-05 11:05 Euskerea berbagai\nSare sozialei lotutako gaiak jorratuko ditue eskualde biotako gazteek.\nAzkue Fundazinoak eta Bizkaiko Foru Aldundiak martxan jarritako Bziber egitasmoaren barruan, Arratia eta Durangaldeko lau udalerritako gazteentzako lantegien zikloa antolatu dabe. Igorre, Berriz, Elorrio eta Durango dira egoitzak, eta sare sozialei lotutako gaiak jorratuko ditue. Arratiako Udalen Mankomunidadeak eta Durangoko Merinaldeko Amankomunazgoak lagundutako ekimena da.\nLantegion helburua gaztetxuei euskerazko erreferenteak erakustea eta euskerazko ikus-entzunezko edukiak sortu deiezen animetea da, sareko plataformetan euskerearen erabilerea handitzeko asmoz. Izan be, Azkue Fundazinoaren oinarriakaz bat, Bziber-en ardatzak dira teknologia barriak, gazteek eta euskerea.\nGanera, sare sozialak erabiltean gazteak kontzienteago izatea bilatuko dabe lantegien bidez, eta norbere irudiak grabau eta zabaltzearen ondorioez gogoetea egin deiela.\nGazteen artean entzute handia daben sare sozialak aztertu eta bertan eduki aberatsak igoteko pausuak erakutsiko deutsez gazteei, adibidez, bideo baten gidoitxua egin, irudiak grabau eta editau. Youtube, Instagram, Tik Tok eta Twitch landuko ditue.\n2007 eta 2011. urteen artean jaiotakoek hartu leikie parte lantegietan, doban, aitatutako udalerrietan erroldatuta egon zein ez. Interesa dabenek, Bziber webgunean topau leikie informazino gehiago eta izena emoteko modua. Urriaren 13ra arte dago izena emoteko epea. 15 plaza dagoz saio bakotxean.\nTailer bakotxa lau ordukoa izango da. Hona hemen egutegia:\n- Igorreko Lasarte aretoan: urriaren 16an, 16:00 eta 20:00etan; urriaren 17an, 9:30 eta 13:30ean.\n- Durangoko Berbagunean: urriaren 23an, 16:00 eta 20:00etan; urriaren 24an, 16:00 eta 20:00etan.\n- Berrizko Kultur Etxean: urriaren 23an 9:30 eta 13:30ean.\n- Elorrioko Ametsolan: urriaren 24an, 9:30 eta 13:30ean.


KAS Lemon Zero. 2 liters - A Spanish Bite\nKAS Lemon Zero. 2 liters\n-\t KAS Lemon Zero. 2 liters quantity +\nRefreshing lemon-flavored fruit juice drink with sweeteners, no added sugars\nCarbonated water, lemon juice from concentrate 5%, acidulant: E-33, stabilizers: E-414 and E-445, sweeteners: E-95 and E-955, antioxidant: E-3, preservative: E-22, natural citrus aromas, coloring: E-161b


Patxi Laborda: Gureak ote… betikoak omen\n2017/12/01 20:00 — Barakaldo, Ibarra-kalduren egoitza\nBarakaldoko Herrien Arteko XXI. Folklore Jaialdiaren baitan Patxi Labordak hitzaldi-solasaldia eskainiko du Gureak ote… betikoak omen izenpean. Edizio honetako berrikuntza da hitzaldia, hurrengo edizioetako egitarauetan ere tokitxoa izateko itxaropenarekin.\nCircle Of Trust & Logela: Nagare\n2017/12/01 20:30 — Tafalla, Kulturgunea\nLogela Multimedia-Circle of Trust bikotearen ekoizpen berria da Nagare. Dantza eta ikus-entzunezko teknologiak bat eginez datoz lan hau aurkeztera. Logela Multimediak eszenografi berritzaile batekin txundituko du eta Circle of Trust taldeko dantzariek ohikoa duten gorputz eta forma fisikoa gehituko dute.\nBreak dance, hip hop, sorkuntza garaikide eta multimedia dira Divenireren osagaiak, guztiak maila goreneraino landuak ikusleei zirrara eta harridura eragiteko.\nZuzendaritza artistikoa: Jordi Vilaseca\nDantzariak: Ignacio Fernández, David Ventosa, Alberto Pardo, Marcos Pardo, Juan Manuel Aragón, Victor Lázaro.\nEkoizpena: Toño Monzón\nKoreografiak: Circle Of Trust\nBideo irudiak: Imanol Garaizabal, Pello Salaberria\nBideo soinuak: Ander Garaizabal\nEkoizpen teknikoa: Jon Zubia\nArgia: Fermín Izko\nDistribuzioa: Amadeo Vañó - Cámara Blanca\nOlga Pericet: De una pieza\n2017/12/01 20:30 — Barañain, Auditoriuma\nDenboraren gurpila ez da gelditzen, eta gaur egunean balekoak diren lan berriak sortzen ditu, luze iraunen ez dutenak. Artistak sortzen duen mosaikoaren zati da lan horietako bakoitza.\nOlga Pericetek prestatu duen lanak txinatarrek Tangram esaten dioten puzzlearen oinarri bera du, helburua irudi jakin bat eratzea baita, eskura ditugun zatiak erabilita. Ikuskizun honetan, Olgak 5 pieza hautatu ditu, bere ibilbide artistikoaren erakusgarri, aurreko lanetakoak batzuk, eta sortu berriak besteak, irudi berri bat osatzeko.\n2017/12/01 22:15 — Ermua, Ermua Antzokia\nAukeran dantza konpainiak bere azken lana aurkeztuko du: Maurizia. Arratiako pandero jotzaile mitikoari eskainitako koreografia da eta ikuskizun honek emakumeak omendu nahi ditu.\n- Zuzendaritza: Edu Muruamendiaraz\n- Eszena-zuzendaritza: Ainhoa Aierbe\n- Testua: Karmele Jaio\n- Diseño de iluminación: Carlos Solano\n- Argiztapen-diseinua: Eli Alberdi\n- Koreografiak: Edu Muruamendiaraz Aukeran Dk\n- Garaikideko koroegrafiak: Ane Anza\n- Dantzariak: Ane Anza, Garazi Egiguren, Ander Errasti, Ioritz Galarraga, Eneko Galdos, IoneIriarte, Ekain Kazabon, Oier Laborde, Olatz Oribe, Uxue Urruzola, Itziar Uzkudun.\nLa Macana: Invisible Wires\n2017/12/01 20:30 — Leioa, Kultur Leioa\nLa Macana Galiziako dantza-konpainia bat da; 2009an eratu zuten Caterina Varela eta Alexis Fernández egile eta antzezleek. Beren lehen lanari esker, Ven, nazioarteko proiekzioko ibilbidea hasi zuten, beren sormenezko jarduna pedagogikoarekin tartekatuta. Izan ere, lan horrek hainbat sari irabazi ditu eta hogei herrialde baino gehiagotan egin dituzte emankizunak.\nInvisible Wires dugu beren azken ekoizpena. Julio César Iglesias Ungok zuzendu du, Alemanian bizi den kubatarrak, eta artista-talde zoragarri batek lan egiten du horretan. Proposamen benetan fisikoa da: giro surrealista baten erdian, pertsonaia tormentatuen talde basati bat zentzugabekerian, heriotzan, maitasunean eta oroitzapenetan zehar zamalkatuko da.\nZuzendari artistikoa: Julio César Iglesias Ungo\nZuzendari laguntzailea: Caterina Varela\nAntzezleak: Alexis Fernández, Tanja Fridjonsdottir, Niko Hafkenscheid, Janis Heldmann, Jacob Ingram-Dodd, Dymitry Szypura\nJatorrizko musika eta zuzeneko musika: Niko Hafkenscheid\nArgiztapenaren diseinua: Alfonso Castro


EBAZPENA, 2021eko abuztuaren 6koa, Kanpo Harremanetarako idazkari nagusiarena, 2021en euskal etxeei emango zaizkien dirulaguntzetara biltzeko deia egiten duena. - Eusko Jaurlaritza - Euskadi.eus\nMartxoaren 18ko 50/2008 Dekretuaren bitartez (2008ko apirilaren 11ko EHAA), euskal etxeentzako dirulaguntzak emateko araubidea ezarri zen, eta irailaren 9ko 175/2014 Dekretuaren bitartez (2014ko irailaren 17ko EHAA), aldatu egin zen dekretu hura. Martxoaren 18ko 50/2008 Dekretuaren 8. artikuluan ezarritakoaren arabera, dirulaguntza horietarako deia urtero egingo da Kanpo Harremanetarako Idazkaritza Nagusiaren pertsona titularraren ebazpen bidez.\nDirulaguntza hauek Lehendakaritzaren Dirulaguntzen Plan Estrategikoan daude sartuta, Lehendakaritzaren idazkari nagusiaren 2021eko otsailaren 18ko ebazpenak onartuta.\nEbazpen honen helburua da 2021. urtean euskal etxeei, etxeon federazioei eta konfederazioei emango zaizkien dirulaguntzetara biltzeko deia egitea, martxoaren 18ko 50/2008ko Dekretuan araututako baldintzetan. Dekretu hori irailaren 9ko 175/2014 Dekretuaren eta uztailaren 27ko 186/2021 Dekretuaren bitartez aldatu zen. Azken dekretu horren bidez, bigarrenez aldatzen da Euskal etxeentzako dirulaguntzak emateko araubidea ezartzen duen Dekretua.\nBigarrena. Dirulaguntza jaso dezaketen jardueren denbora tartea.\nDeialdi honetara biltzen diren programa eta jarduerak 2021. urtean gauzatu beharko dira eta abenduaren 31rako amaitu beharko dira.\nKapitulu bakoitzean esleitzen diren dirulaguntzen gutxieneko kopurua 300 eurokoa izango da. Zenbatekoa zehazteko ezarritako formula erabilita ateratzen dena gutxieneko zenbateko hori baino txikiagoa bada, ez da dirulaguntzarik emango.\nDeialdi honetarako gorde diren diru baliabideak bederatziehun eta bi mila hirurehun eta bost (902.305) euro dira guztira, honela banatuta:\nIV. kapitulurako: 195.576 euro ordainketa-kredituetan eta 586.729 euro konpromiso-kredituetan.\nVII. kapitulurako: 30.000 euro ordainketa-kredituetan eta 90.000 euro konpromiso-kredituetan.\nDeialdi honetan parte hartzen duten euskal etxe, federazio eta konfederazioek elektronikoki izapidetu beharko dute eskabidea, Euskal Autonomia Erkidegoko Administrazio Publikoaren egoitza elektronikoan (https://www.euskadi.eus/identifikazio-elektronikorako-onartutako-bitartekoak) onartutako identifikazio eta sinadura elektronikoko sistemaren bat erabiliz.\nHorretarako, aipatutako erakundeetako lehendakariek, legezko ordezkariek edo ahaldunek Bak ziurtagiria eskuratu ahal izango dute indarrean dagoen NANaren edo pasaportearen bidez, identifikazio eta sinadura elektronikoko sistema gisa, martxoaren 30eko 203/2021 Errege Dekretuaren bidez onartutako Sektore Publikoaren Jarduerari eta Funtzionamenduari buruzko Erregelamenduaren 29.1.c) artikuluan aurreikusitako moduan.\nEskabideak, deialdiko laguntzak jasotzeko, bide elektronikoz egingo dira, https://www.euskadi.eus/zerbitzuak/0034306 webgunean eskuragarri dagoen eredu normalizatuan, eta interesdunen eskura dago www.euskadi.eus/euskaldunak webgunean.\nSalbuespen gisa, egoitza Espainiako Estatutik kanpo duten erakundeek ere aurkeztu ahal izango dituzte eskabideak paperean, artikulu honetako 3. paragrafoan adierazitako web-helbideetan eskuragarri dagoen eredu normalizatua erabiliz. Aurrez aurre betetako eskabideak, eredu normalizatu honen arabera, eskuz inprimatu eta sinatu beharko dira, eta, azkenik, administrazio-prozedura erkidea arautzen duen araudian eta Euskadiren atzerriko ordezkaritzetan ezarritako edozein tokitan eta erregistrotan aurkeztu beharko dira.\nEskabideak aurkezteko azken eguna 2021eko irailaren 17a izango da.\nDirulaguntzaren eskabideak ez badatoz osorik beteta, edo ez badatoz bat Euskal etxeentzako dirulaguntzen araubidea arautzen duen martxoaren 18ko 50/2008 Dekretuaren 9. artikuluan eskatutako dokumentazioarekin, interesdunari eskatuko zaio 10 eguneko epean akatsa zuzentzeko edo nahitaezko agiriak aurkezteko, eta ohartaraziko zaio, hala egin ezean, atzera egin duela ulertuko dela. Errekerimendu hori Euskal Autonomia Erkidegoko Administrazio Publikoaren egoitza elektronikoko Nire Karpeta zerbitzuaren bidez egingo da.\nZazpigarrena. Ohiko gastuetarako eta jarduerak antolatzeko eskabideak baloratzeko eta aukeratzeko irizpideak (IV kapitulua).\nEuskadirekiko eta beste herrialde batzuetan errotutako euskal gizataldeekiko harreman sozial, ekonomiko eta kulturalak indartzea, Euskal Gizataldeekiko Harremanetarako Aholku Batzordeak onartutako lau urterako Planarekin bat etorriz (30 puntu gehienez):\nInguruko euskal etxeekiko harremanak - 10 puntu gehienez (horretarako hiru puntu emango zaizkie harremanetan dauden euskal etxe bakoitzeko).\nEuskadirekiko harremanak - 10 puntu gehienez (horretarako hiru puntu emango zaizkie harremanetan dauden erakunde bakoitzeko, kontuan izan gabe Kanpoan den Euskal Komunitatearentzako Zuzendaritza).\nBeste herrialde batzuetako euskal etxeekiko harremanak - 10 puntu gehienez (horretarako hiru puntu emango zaizkie harremanetan dauden euskal etxe bakoitzeko).\nBazkide kopurua - 15 puntu gehienez (puntu bat 100 bazkideko 10 puntu arte; puntu bat 35 urtetik beherako 25 bazkideko 5 puntu arte).\nProgramatutako jardueraren maila, aurkeztutako ekitaldi kopurua eta garrantzia kontuan izanik - 20 puntu gehienez (hiru puntu programatutako ekitaldi mota bakoitzeko).\nErakunde eskatzailearen jardun-ibilbidea (25 puntu gehienez).\nJarduerak kanpoan duen garrantzia edo oihartzuna deialdiaren aurreko urtean- 10 puntu gehienez (horretarako puntu bat emango zaie herri mailako edo eskualde mailako komunikabideetan, nahiz bestelako buletin eta plataforma birtualetan, azaldutako aldi bakoitzeko).\nJarduerak aurrera eramateko azpiegituren egokitasun maila (egoitza, web orria, etab.) - 5 puntu gehienez (horretarako 2,5 puntu emango zaizkie egoitza fisikoa edo birtuala nahikoa edo egokia bada aurkeztutako aktibitate mailarako; 1,25 puntu web bakoitzeko eta 1,25 puntu sare sozialetan egotearren).\nAzken urteetako jardun-kurba - 10 puntu gehienez (10 puntu gorako joera % 50 edo handiagoa bada; 8,5 puntu gorako joera % 25 edo handiagoa bada; 5 puntu gorako joera % 25 baino txikiagoa bada; 2,5 bilakaerak ez gora ez behera egiten duenean, eta 0 puntu behera egiten badu).\nEmakumeen parte hartzea zuzendaritza batzordeetan berdintasun baldintzetan erregistro ofizialean eguneratutako datuetan oinarrituta 5 puntu gehienez (5 puntu zuzendaritzetako emakumeen portzentaia % 50 edo handiagoa bada, eta proportzioan emango dira hortik beherako puntuak).\nAutofinantzaketaren ehunekoa kalkulatzeko bi kontzeptu hauek izango dira kontuan, eta horietako bakoitzak % 50eko pisua izango du:\nBazkide kopurua: puntu bat 100 bazkideko - 7,5 puntu gehienez.\nEkitaldiak eta kultura zabaltzea - 7,5 puntu gehienez (puntu bat programatutako ekitaldi mota bakoitzeko).\nHartzen duen eremu geografikoaren garrantzia: herria, hiria, eskualdea, herrialdea - 7,5 puntu gehienez (7,5 puntu baldin eta euskal etxearen eragin eremuak kokatzen deneko herrialde osoko erakunde sarea hartzen badu, edo herrialde horretako euskal etxe bakarra bada; 5 puntu bere eragin eremua herrialde bateko hiriburua bada; 4 puntu eskualde edo estatua hartzen badu, edo itzal handiko hirian kokatzen bada; 2 puntu hiri mailakoa bada eragina).\nPremiazko konponketak eta abian dauden obra edo ekipamendu proiektuak - 7,5 puntu gehienez (konponketa premia edo larritasunaren arabera, martxan dagoen proiektu baten jarraipenak ere aldeko balorazioa izanik; horretarako 0 puntu emango zaizkio batere presarik ez duen proiektu orori, 2,5 puntu maila ertaineko presa duenari eta 5 puntu presa handia edo larria duenari; aurretik martxan dagoen proiektuari dagokionez, 0 puntu emango zaizkio halakorik ez bada, eta 2,5 puntu bai baldin badago aurretik proiektua martxan).\nIbilbide ekonomikoa ekipamendu eta obretan, kontuan izanik aurreko urteetako espedienteen justifikazio maila - 10 puntu gehienez (Zazpigarren Oinarriko 5.a) irizpidea bezala aplikatuz).\nNorbere baliabideak - 15 puntu gehienez, ondoko epigrafeen arabera (ehunekoak zenbaki oso hurbilenera borobilduko dira):\n0-25 bitarteko autofinantzaketa - 0 eta 3 puntu artean.\n26-50 bitarteko autofinantzaketa - 4 eta 7 puntu artean.\n51-75 bitarteko autofinantzaketa - 8 eta 11 puntu artean.\n76-100 bitarteko autofinantzaketa - 12 eta 15 puntu artean.\nAutofinantzaketaren ehunekoa eskatutako kopuruak guztirako aurrekontuarekiko duen erlaziotik aterako da, betiere aurrekontuaren kopuru hori araudira egokitu ondoren.\nObra edo ekipamenduaren premia maila - 20 puntu gehienez (hondamendi naturalak, hirugarrenek eragindako bandalismoa edo oztopo arkitektonikoak ezabatzea bezalako ustegabekoak kontuan izanda, 20 puntu emango dira premia larrikoak direnean; 15 puntu premia handikoak direnean; 10 puntu premia ertainekoak direnean eta 5 puntu premia txikia denean edo gastua atzeratzeko modukoa denean).\nPremia horri aurre egiteko, aurrekontuaren egokitasun maila, aurrekontuak duen oreka baloratuz euskal etxeak oro har duen garrantziaren arabera - 15 puntu gehienez (15 puntu aurkeztutako aurrekontua egokia edo merkea denean; 10 puntu onargarria denean; eta 0 puntu garestiegia denean).\nAndoni Martín Arce jauna, Kanpo Harremanetarako Idazkaritza Nagusiko teknikoa, bokala.\nJosé Manuel Meaurio Antón jauna, Kanpo Harremanetarako Idazkaritza Nagusiko teknikoa, bokala.\nMaria Isabel Etxabarria Pérez andrea, Kanpo Harremanetarako Idazkaritza Nagusikoa, batzordearen idazkaria.\nErakunde onuradunek dirulaguntza jaso duen jarduerak sortutako gastuak justifikatzeko agiriak errazago aurkez ditzaten, eta ahal den neurrian erakunde horiei argibideak eskatzen ibili behar ez izateko eta esleitutako dirulaguntzaren azkeneko ordainketa ez atzeratzeko, informazio-orri baten eredua jaso da eranskinean; hor adierazi beharko dira aurkeztutako gastuen faktura eta frogagiriak, behar bezala zenbakituta, identifikatuta eta sailkatuta. Justifikazio hori Euskal Autonomia Erkidegoko Administrazio Publikoaren egoitza elektronikoko Nire Karpeta zerbitzuaren bidez egingo da.\nEbazpen honek amaiera ematen dio administrazio-bideari, eta, beraren aurka, aukerako berraztertzeko errekurtsoa aurkez diezaiokete interesdunek Kanpo Harremanetarako Idazkaritza Nagusiari, hilabeteko epean, ebazpena Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez dezakete Justizia Auzitegi Nagusiko Administrazioarekiko Auzien Salan, bi hilabeteko epean, ebazpena aldizkari berean argitaratu eta hurrengo egunetik aurrera.


► 30 Abendua/Diciembre 2020\nHaurrentzako sukaldaritza tailerra\nKategoriak / Categorías: Haurrentzako agenda infantil\nAbenduaren 29an, asteartean, eta 30ean, asteazkenean, HAURRENTZAKO SUKALDARITZA TAILERRA (6 urtetik gorakoentzat). Modu ludiko batean betiko errezeta errazak eginen ditugu. Toki mugatuak eta segurtasun neurriak beteta, eman izena aldez aurretik 699 612 124 WhatsAppean.\n“Magiazko lotura 2.0”, Itzal\n2020/12/30 ► 16:30 – 17:30\nAbenduak 30: Magia ikuskizuna “Magiazko lotura 2.0”, Itzal. 16:30ean, Uharteko Kultur Etxean. Sarrerak: 3 €. www.huarte.es. 30 de diciembre: Espectáculo de magia “Magiazko lotura 2.0” con Itzal. A las 16:30 h. en la Casa de Cultura. Entrada: 3 €en www.huarte.es.\nUharteko inauterien erakusketa • 2021/02/01 ► 14:00\n“Natura gara”, Kiki, Koko eta Moko pailazoak. • 2021/02/05 ► 16:30


Apocalypse Meow – WordPress plugina | WordPress.org Euskara\nBlobfolio, LLC-(e)n arabera\npolishdreamer 2021(e)ko otsailaren 12(a)\nrvnadm 2020(e)ko abuztuaren 7(a)\nupcraft 2020(e)ko maiatzaren 31(a)\nthomei 2020(e)ko otsailaren 8(a)\nnosilver4u 2019(e)ko irailaren 12(a)\nvfp7 2019(e)ko otsailaren 7(a)\n“Apocalypse Meow” software librea da. Ondoko pertsonek egin dizkiote ekarpenak plugin honi.\nItzul zaitez Apocalypse Meow zure hizkuntzara.


Street Hawk - Wikipedia, entziklopedia askea.\n1985eko urtarrilaren 4a\n1985eko maiatzaren 16a\nStreet Hawk (euskaraz Kale-Belatza) AEBtako telesaila bat izan zen. ABC telebista katean 1985eko urtarrilaren 4a eta 1985eko maiatzaren 16a bitartean aireratu zen. Knight Rider telesaila ospetsuaren itzalpean sortu, hartan goi-mailako teknologia eta adimendun autoa eta bere gidaria protagonista ziren, aldiz telesaila honetan goi-mailako motorra ta bere gidaria. Knight Rider telesailak ez bezala, honek AEBtan hark adinako arrakastarik ez zuen izan, ondorioz 13 atalen ondoren aireratzetik laga zuten.\nHego Euskal Herriam TVE1 espainiar kateak arratsaldeko 15:35etan aireratu ohi zuen, aldiz, Ipar Euskal Herrian La Cinq frantziar kateak.\nTelesailak goi-mailako teknologia eta ordenagailu bat daraman motor bat gidatuz doan Jesse Mach polizia agente baten sekretuzko misioa jarraitzen du, Street Hawk delako motorrak 400-500 kilometro arteko abiadura harrigarrian ibil daitekeelarik.\n"A Second Self"\n"Fire on the Wing"\n"The Unsinkable 453"\n"Murder is a Novel Idea"\n"Female of the Species" (baita "The Assassin" izenburuaz ere)\n"Follow the Yellow Gold Road" (1985ko maiatzaren 16a, aireratutako azken atala)\nStreet Hawnk telesailaren sarrerako doinua entzungai eta ikusgai. Youtube.com (Ingelesez)\n1985ean hasitako telesailak\n1985ean amaitutako telesailak


Lapiko Kritikoa » Zizek Iruñean izozki bat jaten (ARGIA. Gorka Bereziartua)\nZizek Iruñean izozki bat jaten (ARGIA. Gorka Bereziartua)\nBy Andoni Olariaga Azkarate • Jun 11th, 2010 • Category: Albistekaria\nSlavoj Zizek elkarrizketatzekoak ginen gaur Iñigo Astiz eta biok Iruñeko Baluarten. Nik ARGIArako. Iñigok Berriarako. Nire hitzordua goizeko hamarretan; Iñigorena, arratsaldeko seietan. Baina Arquitectura mas por menos kongresuko antolakuntzak atzeratu egin dit elkarrizketa ordua, eta Iñigorekin bazkaltzen, zalantzan geunden filosofo esloveniarrarekin hitz egitea posible izango ote genuen. Ez ote ziren luzamendu gehiegi. Eta azken finean, euskal prentsa, kongresu honen antolatzaileentzat, ez dela existitzen. Bagindoazen Baluarterantz Sarasate pasealekutik, eguna alferrik galdu izanaren sentsazioarekin, eta nor ikusiko oinez izozki bat jaten? Bai, Zizek.\nIñigo hurbildu zaio aurrena. Ni atzetik. Eta berarekin joan gara kongresu jauregiraino hizketan, elkarrizketa lotu nahian: Iruñea Espainia ote den galdetu digu; eta erantzuna aditu duelarik, bihar goizerako jarri dugu hitzordua. “Terrorist meeting” esan du berak, umorez. Horrela esanda bitxia da. Are bitxiagoa han, Baluarte kanpoan dagoen kafetegian, gorbata inportante askori (Vicente Verdurena, kasu) bizkarra emanda: “I want to talk to basque terrorists” . Bitan, hirutan errepikatu du.\n“Barka izozkia izorratu badizugu” esan dio Iñigok agurtzeko.\n“Barkatu zuek niri, elkarrizketa atzeratu izanagatik; jo nazazue, egidazue ttu, nahi baduzue”.\nEz, lasai, nahikoa anekdota badaukagu gaurkoz: bihar, beharbada, gehiago.\nimanol galfarsoro on June 11th, 2010 at 9:58 am:\nGorka Bereziartuaren testua irakurrita gero Joseba Gabilondori bidali nion esteka ondorengo galderekin:\n“aupa joseba, hau nola irakurtzen dok? oportunismoa: kerer jugar a todas? edo autentikua? nik autentikua dala uste juat, batez be eztaukalako zertan ezer arriskau biahrrik gu moduko bitxuekin. enfin, sin mas. seguro hi beste irakurketa sintomatiko finago batekin etorriko haizela. segi gogor”.\nEta baita etorri ere. Hona hemen erantzuna:\n“Nire lehenengo irakurketa: I want to talk to the Real.. Please give me some Real.. I want to have a meeting with the Real.. I want to have a touristic experience of the Real.. So I can write about it back on my plane to London… Icecream and Real in Irunea.. Hemingway preferred bulls and wine.. Same thing.. Very authentic in its opportunism. How would he care for some idiotic Spanish intellectuals.. When he could lick some cold Basque Real-icecream?”\nJabi on June 12th, 2010 at 9:53 am:\nJuanjo Olasagarreren zutabea gaurko Deian, kontu honi buruz:\nSEGURU aski bizkaitarrok ez zineten Iruñean izanen aste honetan baina izan bazinete berehala erreparatuko zenioten Indarraren Agerraldiari. Halako haize kirri batek adierazten zuen ez zela aste normala, aste honetan Žižek filosofo esloveniarra Iruñean bertan egon baita bere baita berean Hotel La Perlan, Hemingway egoten zen horretantxe, hori bai berritu eta 5 izartua.\nArquitectura y Sociedad(horrela erdara hutsean) Foroak Mas es menos arkitektura biltzarra antolatu du aste osoan zehar. Mas es menos biltzarreko antolatzaileetako batzuk hauexek dira: Isabel Tocino, Javier Solchaga, Patxi Mangado.Azken hau Baluarte jauregiko arkitektoa, aspaldiko ezkertiarra UPNren arrimora bizi dena.\nBertan mintzatu dira Renzo Piano, Parisgo Pompidouren egilea, edo Amsterdamgo Nautilus zientzia museoaren egilea, Jaques Herzog, Madrilgo Caixa Forum edo Pekingo Kabi olinpikoaren arkitektoa, eta beste zenbait partaide, haien artean modernotasun iraultzailearen ikurra den Žižek filosofoa.\nBiltzarrerako sarrera ez zen merkea, alajaina, 300 euro, ez eta biltzarra antolatzeko mangadotarrei eman dieten subentzioa, krisiaren murrizketaren ondoren 150.000 euro inguru.\nŽižekek leninismora itzultzea proposatzen du, Lacan eta Hegel bide kapitalismoari min egin diezaioken borroka bakarra klase borroka dela argudiatuz, beraz, borroka multikulturalak(gay, emakume, ekologia, ea) kapitalismoak erraz irentsi eta bere burua zuritzeko erabiltzen dituelako aitzakian bertan behera utzi behar dira.\nŽižekek predikamendu handia du Euskal Herriko iraultzaileen artean, sortu, sortu baita Žižeken frankizia euskalduna, zeinak, nola ez independentzia eta sozialismoa baitu helburu.\nBaina dirudienez baita eskuinik eskuinenaren artean. Žižek arkitektura eta klase borrokaz aritu omen zen, arkitekturak klase borroka islatzen omen du. Idazten duen guztia bezala interesgarria izango zen, hala ere, tokiak, Iruñeako Baluarte, eta gaiak, arkitekturak, hutsala bihurtu zuten mezua. Asko da Žižek, gehiago, ordea, nafar eskuina. Indarrak lagun gaitzala.\nOlariaga on June 12th, 2010 at 11:00 am:\n“Žižekek predikamendu handia du Euskal Herriko iraultzaileen artean, sortu, sortu baita Žižeken frankizia euskalduna, zeinak, nola ez independentzia eta sozialismoa baitu helburu.”\nZe frankiziari buruz ari da Olasagarre?\nimanol galfarsoro on June 12th, 2010 at 11:12 am:\nEzin nuen ez erantzun! Hau idatzi dut:\n“Zelako putada galanta ez, EH/Nafarroako progre autodenominatuek ezin dutela munduan egun dagoen intelektual aurrerakoi famatuenaz baliatu! Olasagarreren azken argudioa jarraituz bere mezu super-g(u)ayak ere sobera hutsalak direla ondorioztatu beharko genuke, Deia pnv-ro txapeldun, jainkozale hiper-heteronormatiboan argitaratzen dituelako. Enfin. gora gu ta gutarrak! Eta gora gure inpaseak ere, noski, beste harako hark dioen bezala. Baina gauza denen gainetik: independentzia eta sozialismoa!”\nGehiago ere esan nekien baina 500 hitzetan ez da larregi sartzen. Edozein modutan uste dut Zizek ezin dela bakarrik irakurri. Beste askoren artean, Laclau ere hor dago eta batez Badiou. Olasagarreri aholkua: irakur dezala bere Etika. Liburutxo txikia da, baina harri-bitxia. Ez dakit baina guk, askapen mugimendukook, Badiouk ezartzen dituen bi kondizioekin arazoak ditugun hein berean, alegia totalizazioarena eta maiz simulakro etnikoan erortzearena, uste dut Olasagarre eta abarrek, hasteko, beraiek ere etnizista peto-petoak direla, baina batez ere ezin dutela Badiouk aipatzen duen hirugarren kondizio etikoarekin bat etorri, izan ere, ‘traizioaren’ eremuan kokatuta daudelako.\nhitz batez ,’traidore etnikoak’ dira: horra hor nire zirika zikiratzailea!\nimanol galfarsoro on June 13th, 2010 at 9:42 am:\nZizek Irunean: beste elkarrizketa bat Berria-an ( 2010-06-13)\nEuropako ezkerreko pentsalarien artean nabarmenetarikoa da Slovaj Zizek esloveniarra; psikoanalisia eta marxismoa uztartuz, bere burua aideologikotzat aurkezten duen kapitalismo globalaren sakoneko ideologia azaleratzen saiatzen da.\n«Ezkerrak, egun, ez du mito propiorik»\nModako pentsalaria da Slavoj Zizek esloveniarra. Ezkerreko filosofoen artean nabarmenena. Eta nazioarteko hainbat aldizkarik hura deskribatzeko erabili dituzten hitzak izan litezke horren froga: «pop filosofo», «akademiako rock izar» eta «filosofiaren Elvis Presley» gisa aurkeztu dute behin baino gehiagotan, haren ekarpen nagusia marxismoa eta psikoanalisia uztartzea izan den arren. Haren liburuak irakurri dituen zale eta etsai mordo bat dauka, baita haren libururik irakurri ez duen aldeko eta kontrako sail bat ere. 50 bat lan daude haren bibliografian, eta famatu egiten lagundu dute Interneten dauden haren bideoek eta hari buruz Astra Taylor zinemagileak eginiko Zizek! filmak ere.\nBere burua aideologikotzat aurkeztu duen sistema kapitalistaren benetako izaera ideologikoa azaleratzeko asmoa da Zizeken lanaren ardatza. Eta berdin erabiltzen ditu, horretarako, Lacan, Mao edo Deleuze pentsalarien aipuak, zein Matrix filmeko irudiak, Umberto Ecoren Arrosaren izena eleberriko pertsonaiak, edo txokolatez egindako giza irudiak. Berdin, filosofia gaiak, zein nazioarteko politika. Kolpeka egiten du salto eremu batetik bestera, eta hala mintzo da, kolpeka, imintzioka; pentsamenduan eragin nahi duen astinaldia aurrez gorputzean jasango balu bezala. Iruñean izan da egunotan arkitekturari buruzko Gutxiago gehiago da kongresuan. Hedoi Etxarte idazleak ere parte hartu du elkarrizketan.\nBiolentziari buruzko gogoeta franko egina zara. Bortizkeria sinboliko eta objektiboa (ezkutuagoak) eta subjektiboa (bistakoagoa) aztertu dituzu. Ezagutzen duzu Euskal Herriko kasua? Baduzu iritzirik hartaz?\nHemengo egoera ez dut oso sakon ezagutzen. Ez dakit zein den benetan euskal herritarren eskaera. Autonomia nahi duten, estatu propioa… Ez dut biolentziari buruzko inolako aurreiritzirik, baina oso pragmatikoa naiz, eta kasu honetan ez dakit zein ikuspegitatik sortzen den biolentzia hori. Badago, halere, hemengo kasuarekin loturik, erakargarria zaidan ideia bat: lurraldeen Europarena. Europako Batasuna zenbat eta gehiago garatu, orduan eta autonomoagoak bilakatzen dira lurraldeak beren nazio-estatuen barnean. Aukera ederra da erabaki gune nagusia nazio-estatuetan kokatu beharrean, koska bat beherago kokatuko duen sistema berri bat sortzeko. Zerbait bakana eta guztiz berria. Umberto Ecok aipatu zuenez, Erdi Aroko hiri-estatuen eredura ari gara itzultzen.\nGlobalizazioaren ondorio deigarria.\nNazio-estatu tradizionalak ez du gehiago oinarrizko unitate politiko gisa balio. Globalizazioaren benetako biktimak ez dira AEBak bezalako super-botereak, Frantzia, Alemania, Espainia eta gisako botere ertainak baizik. Matxinatu egiten zaizkie beren lurraldeak. Guztiz egiten dut bat euskal herritarrak autonomia gehiagorako egiten duen eskariarekin, halere; ez baitzait iruditzen, beste askok esaten duten bezala, eskari hori arkaikoa denik, guztiz modernoa baizik. Super-modernoa. Hemen dago etorkizuna. Zerbait berria asmatu behar du Euskal Herriak; beharrezkoa da hori; bestela, nazio-estatu bat beste bategatik trukatuko baitu, eta ezin garrantzitsuagoa da Europako Lurraldeen Batasunerantz pauso handi bat ematea. Estatu bakoitzaren barnean lurraldeek espazio gehiago izatea da europar unibertsaltasunaren oinarria. Hasiera batean, ez nago estatu propio burujabe bat izatearen aurka. Eslovenian bezala.\nEuskal Herriaren eta Esloveniaren kasuak parekatu dituzu.\nNire herrialdean ere Euskal Herriak jasaten dituen aurreiritzi berak jasan behar izan genituen. «Herrialde txikiak ez dira estatu burujabe baten jabe izateko gai». Hori da behin eta berriz entzuten dugun argudioa, eta hori da [Jurgen] Habermasek eta horrelako pentsalariek darabilten argudioa. Jugoslavian, Serbiarren aldeko jarrera baten erakusgarri zen hori. Haren arabera, Serbiak soilik funtziona zezakeen demokratikoki. Argudio horrekin oso mesfidatia naiz ni, europar nazionalismoaren adibide bat baino ez baita hori, nire ustez. Eslovenian badago austriar-hungariar inperioarekiko nolabaiteko nostalgia bat; konfederazio moduko baten antz handia zuelako da hori. Kultura anitzekoa zen, tolerantea, irekia… Paradoxikoki, atzera egiteko garaia izan daiteke oraingoa, inperio multinazional eta lauso horretara itzultzeko sasoia. Hor dago etorkizuna, eta ez nazio-estatuen ereduan. Hori ez da joera zoro atzerakoi bat. Hori da zerbait benetan berria, eta hemen ari da gertatzen.\nKultura-aniztasuna aipatu duzu, irekiera, tolerantzia. Baina kritikoki mintzo zara kontzeptu horietaz zure lanetan.\nTolerantziaren alde nago, noski, baita kultura-aniztasunaren alde ere, tolerantzia eta kultura-aniztasuna baino esan nahi ez badituzte, behintzat. Arazoa da hitz horiek sekula ez dutela esan nahi izaten iradokitzen dutena bakarrik. Hitz horiek aipatzean, beste gauza asko aipatzen dira, eta horrek bihurtzen ditu problematiko.\nDeleuzen aipu bat da hau: «Beste inoren ametsaren preso bazaude, izorratuta zaude». Hori da, zure ustez, egun ezkerrak duen arazoa, ezta?\nKapitalismo alternatiboa da haien ametsa. Gazte ginenean, adibidez, sozialismo gizatiarrago batekin egiten genuen amets. Sozialismoa, baina gulag-ik gabe; halako zerbait. Orain, kapitalismo global gizatiarragoa da ezkerraren ametsa. Kapitalismoa, baina homosexualentzako eskubideekin, abortu eskubidearekin, osasun sistema osoagoarekin… Ez nago horren aurka, noski, ez diot eseri eta iraultzaren zain egon behar garenik. Baina uste dut, epe luzera balioko ez duen eredu bat dela hori. Oso ikasgai interesgarria atera liteke Deleuzek dioenetik, psikoanalisiaren eta ideologiaren teoriaren uztarketaz. Ni ez naiz ametsez fio. Ametsak ere izan daitezke erreakzionarioak. Kritika egiteko, ametsak kritikatzen hasi behar da. Ariketa ona da ametsak birformulatzea. Hori da ezkerraren makurra. Bistan denez, XX. mendeko muturreko jarrera ezkertiarrek ez dute funtzionatu. 1990ekoa alderdi komunista tradizionalen bukaera izan zen, baina baita Mendebaldean zegoen sozialdemokrazia ereduren bukaera ere. Orain argi ikusten da. Sozialdemokrata tradizionalek pentsatu zuten komunismoa bukatua zela, eta haien garaia heldu zela, baina oker zeuden. Guztiz desagertzen ez bada ere, gero eta gutxiago da sozialdemokrata eredu hori. Teknokratikoa da, funtsean, feminismo pixka bat eta halakoekin. Ezkerrak ez du benetako proposamen propiorik. Ez du mito propiorik, eta politikan beharrezkoak dira mito indartsuak.\nEsan izan duzunez, krisi ekonomikoak ez du kapitalismoaren porrota agerraraziko, ezkerrarena baizik, alternatiba osorik eraikitzeko gai ez delako. 60ko hamarkadako krisi ekonomikoan hiru aukera zeudela ere esan izan duzu; drogena, nor bere buruaren bilaketarena eta muturreko borroka ia suizidarena. Egun, badago beste alternatibarik?\nEz dago alternatibarik.\nBeraz, zer egin liteke?\nGramsciren aipu batekin azalduko dizut nola ikusten dudan garai hau: «Mundu zaharra pixkanaka desagertuz doa, eta mundu berria sortzeko borrokan dabil: munstroen garaia da hau». Oso garai tragikoa. Gero eta argiago ikusten dira egungo sistemaren hutsuneak, ekologikoak, adibidez. Argi dago kapitalismoak ez duela epe luzerako balio. Baina tragikoki ezkerrak ere oso posizio kontserbatzailea hartu du. Hori da, adibidez, Grezian ezkerrak egin dituen manifestaldiekin gertatu dena. Beren pribilegio zaharrei eustearen alde atera dira kalera. Horregatik, ez dut haiekin guztiz bat egiten. 52 urterekin hartzen zuten erretiroa, batez beste, adibidez. Ez da iraultza sozial benetako bat, langileen aristokrazia da hau pribilegio zaharren alde borrokan. Hau da ezkerraren alderik txarrena, ez du programa propiorik. Pribilegio zaharren desagertzearen aurka egitea baino ez. Ni ere ongizate estatuaren alde nago, baina sozialdemokrazia honek ez du gehiago balio egungo kapitalismo globalaren baldintza berrietan funtzionatzeko. Zerbait asmatu behar da. Posizio tragikoa da: ikusi egiten dugu berria den zerbait asmatzeko beharra, baina ez dugu ikusten zer.\nEta nondik jo?\nBadira ekonomian egin litezkeen gauzak, adibidez. Malasyan, adibidez, estatuak bankuetako diru mugimenduen ardura hartu zuen. Liberalek eraso egin zituzten, sozializazio zoro batean murgiltzen ari zirela esanez. Baina primeran funtzionatu zuen. Txina da horren adibide ere. Ironikoa da, baina primeran funtzionatzen du kapitalismoak han, alderdi komunista mantendu dutelako boterean. Ekonomian zuzenean esku hartzeko modua aurkitu zuten hala. Pragmatiko izan beharra dago, badago jokorako espazio bat.\nZein da espazio hori?\nAhaztu beharra dago merkatuari bere kasa jokatzen uztearen kontu hori. Arrakasta historia guztiak estatuaren muturreko esku-hartzearen adibide dira? Singapurren, adibidez, argi dago estatuak erregulatutako kapitalismo kasu bat dela. Txinan ere badakite. Garrantzitsuena ez da demokrazia parlamentarioaren barnean boterea edukitzea, baizik eta jendea beren interesak gizarte mugimenduetan antolatzen aritzea, indar politiko zuzenetatik kanpo bada ere, gero estatua presionatu ahal izateko. Argi dago alderdien ordezkaritza sistema eraginkortasuna galtzen ari dela. Erresuma Batuan ikusi nuen nik hori. Telebista saio bateko ikusleek gehien gorroto zuten pertsona aukeratu behar zuten, eta Tony Blair hautatu zuten. Handik bi astetara, hauteskundeak irabazi zituen. Hutsune handi bat dago hor. Badago jendearen nahi multzo handi bat, ordezkaritza parlamentarioaren bidez errekuperatu ezin dena. Oso arriskutsua da hori.\nEta nola lotzen duzu estatuaren esku-hartze handiagoaren behar hori, lehen aipatu duzun lurraldeak indartzeko beharraren ideiarekin?\nLurraldeek ere rol garrantzitsua joka dezakete hemen. Oinarritik zenbat eta gertuago egon, orduan eta hobeki. Estatu zentrala lurraldekako aginte guneak baino askoz ere dorpeagoa eta burokratikoagoa da, normalean. Lurraldeak dira egungo gure esperantza bakarra. Botere politiko lokal horrek bakarrik funtziona dezake hemendik aurrera eraginkortasun nahikoz. Liberalismoa kritikatzeko modua, gero eta argiago dut, ez da esatea ez duela funtzionatzen, baizik eta existitu ez dela esatea. AEBetako kasua da horren adibide argia. Gezurra da merkatu liberal hutsa dela. Estatua gero eta garrantzitsuagoa da ekonomian, baita han ere. Hori izan liteke krisi ekonomikoaren ondorio positiboa: gero eta argiago ikusten da estatuak oso rol garrantzitsua jokatzen duela ekonomian.\nZuk tragikotzat deskribatu duzun egoera honetan, zein da pentsalariek duten eginkizuna?\nInoiz baino garrantzitsuagoa. Benetan ez dakigu non gauden. Ez da teoria badugula, eta jendea mugiarazten asmatzea bakarrik falta zaigula. Ez dugu argazki orokorrik. Inoiz baino beharrezkoagoa da geure buruak orientatzea. Ekologia, biogenetika, genomarekin egiten diren ikerketak… Badira guztiz berriak diren gauzak, eta ideologia eta etika zaharrak ez dira haiei erantzuteko aski. Formula marxista berria behar dugu pentsalariok: XX. mendean mundua aldatzen gehiegi saiatu gara, eta orain interpretatzen hasi beharko dugu. Ez gaude egoera gardenean, ez dago begiratu bat eman, eta non gauden jakiterik. Behar bezala jokatu ahal izateko, ulertu egin behar dugu gertatzen ari dena. Teoria behar dugu, baina ez soilik abstraktua, intelektual publikoak ere behar ditugu, eta horren aurka doa zuzenean unibertsitatean egiten ari diren Bologna deituriko prozesua, adibidez. Gizartearen beharrei erantzuteko moldatu nahi dute unibertsitatea, baina hori ez da aski. Ez zaie erantzun behar bakarrik gizarteak dituen arazoei. Arazoak planteatzeko modua bera ere kritikatu behar da. Erradikalkiago pentsatu behar dugu.\nJon on June 13th, 2010 at 10:29 am:\nOrain are eta gutxiago ulertzen dut norbaitek esatea Zizeken edo Badiouren garaia dela. Zizeken analisiarekin ados-ados egonda, uste dut elkarrizketa honetatik ateratzen dudan lehenengo ondorioa horixe dela: Zizekek ez badu argi zein den edo zein izan behar duen gure etorkizuna, nola esan “bere denbora dela”? Hala ere, ulertuko nuke esatea, bere denbora izan daitekeela hain zuzen horregatik: jakin badakielako, ikusi badakusalako, aldaketa bat datorrela, “puskailetakoak garela”, nazio-estatuen eta sistema filosofikoen gainbehera datorrela… Hor bai ulertuko nukeela eta ez preskriptiboki errezeta magiko bat eskaintzen dielako herritarrei eta herriei.\nHedoi Etxarte on June 13th, 2010 at 11:00 am:\nGorka Bereziartua eta Markos Zapiainen ostean batu ginen Astiz eta biok, 75 bat minutu izan ginen harekin. Bi elkarrizketa batean izan ziren, guk Zizeki egina, Zizekek guri egina, guri egindakoa arrazoi logiko (ez gara ez esloveniar, ez filosofo, ez sikoanalista, ez arkitekturan adituak, Berriako irakurleei bost pito zer dioten bi iruindarrek NaBai-Prodi, GAL, Fraga edo Gonzálezi buruz) eta legalengatik (Basque stuffari buruz esandakoa transkribatuz gero Berriaren alea desagerraraziko zuen CRS/Berrozi koadrila batek). Eta halere, demagun Slavojk -horrela deklinatu behar da edo Slavojek?- 60 minutuz hitz egin zuela, galderak egiteke gelditu zirela eta halere esandako seirena soilik ager daitekeela Berriako bi orrialdeetan (fotoa kentzea bazegoen eta letra txikitzea proposatu nion lizunki Astiz jaunari baina berak ez du mugatzen Andoaingo berripaperaren maketazioa). Lerroburu asko gelditu dira elkarrizketatik at, ez dut sarean topatu hainbeste azido erabilitako Zizeken interbentziorik, zuzentasun politikorik batere gabeak (hortan Olasagarreri arrazoi, class strugle izan zen hundret pro zent), orokorkeria interesatuak, munduko metropolietako intelektual komunitateei “ezjakin koadrila” esan zien, Toni eta abarrentzako hitzak interneten jarriz gero L’Idée du communisme mila puskatan zatituko litzateke euskal eszisiogileen estiloari jarraiki, eta Coca-Cola lightak ez genituen pagatu, nahigabe.\nBarkatu El Corte Inglés.\nimanol galfarsoro on June 13th, 2010 at 12:08 pm:\nEta ba al dago j Basque stuffari buruz esandako eta transkribatu barik geratu den elkarrizketaren sabel-azpikoaz jakin / ikus/ dastatzerik? Berria-kin eta CRS/Berrozi koadrilak bully-arena egin dezakete, baina Lapikoarekin, adibidez, EZ!\nIbanMiusik on June 13th, 2010 at 12:11 pm:\nEdo sikiera, zeure “Ihes Ederrean” (blogean) publikatu…ta jarriko genuke esteka, gustora jarri ere…\nJon on June 13th, 2010 at 1:06 pm:\n“Zuk tragikotzat deskribatu duzun egoera honetan, zein da pentsalariek duten eginkizuna?\nInoiz baino garrantzitsuagoa. Benetan ez dakigu non gauden. Ez da teoria badugula, eta jendea mugiarazten asmatzea bakarrik falta zaigula. Ez dugu argazki orokorrik. Inoiz baino beharrezkoagoa da geure buruak orientatzea. Ekologia, biogenetika, genomarekin egiten diren ikerketak… Badira guztiz berriak diren gauzak, eta ideologia eta etika zaharrak ez dira haiei erantzuteko aski. Formula marxista berria behar dugu pentsalariok: XX. mendean mundua aldatzen gehiegi saiatu gara, eta orain interpretatzen hasi beharko dugu. Ez gaude egoera gardenean, ez dago begiratu bat eman, eta non gauden jakiterik. Behar bezala jokatu ahal izateko, ulertu egin behar dugu gertatzen ari dena. Teoria behar dugu, baina ez soilik abstraktua, intelektual publikoak ere behar ditugu, eta horren aurka doa zuzenean unibertsitatean egiten ari diren Bologna deituriko prozesua, adibidez. Gizartearen beharrei erantzuteko moldatu nahi dute unibertsitatea, baina hori ez da aski. Ez zaie erantzun behar bakarrik gizarteak dituen arazoei. Arazoak planteatzeko modua bera ere kritikatu behar da. Erradikalkiago pentsatu behar dugu.”\nEkin, ekin, ekin ala pentsatu, pentsatu, pentsatu?\nHedoi Etxarte on June 13th, 2010 at 2:00 pm:\nAudio-materiala ez dudanez, oroimen (hortaz tranpati) ariketa eginda kronikatxo hau egin dut. Deustarako ez du balio jakintzaren gune honetan ez bada folklorea apur bat elikatzeko. Sartzen denari abisua: egolatra da (berez izan ez genuen garrantzia dugu elkarrizketatzaileok) eta kuoutak buruz daude idatzita.\nimanol galfarsoro on June 13th, 2010 at 2:51 pm:\ninterpretatu, interpreatatu interpretatu, edo Apodakak beste leku baten esaten duen bezala: “euskal izatearen erregistroari buruzko diskurtso-praktikak” areagotu, areagotu eta areagotu.\nIbanMiusik on June 13th, 2010 at 3:06 pm:\nJürgen Untermann[ alemán, premio Príncipe de Viana de la Cultura]: “El aislamiento del vasco le ayudó a sobrevivir como lengua””El problema del vasco actual es que no puede participar en la literatura general ni científica: nadie en el mundo lo entiende”\nOlariaga on June 13th, 2010 at 3:10 pm:\nEzer ulertu gabe geratu naiz, eta horregatik galdetzen dizut: zer da euskal izatearen erregistroa? Galderaren asmoa ulerkuntza besterik ez da, gero ere eztabaida jarraitu ahal izateko.\nimanol galfarsoro on June 13th, 2010 at 4:10 pm:\nEuskaldun ‘enpirikorik’ ez dago! De hetxo: berez, strictu sensu: ez dago euskaldunik!\nHartu gaur GARA-n agertutako Leizaola-ren elkarrizketa: http://www.gara.net/paperezkoa/20100613/204611/es/Estamos-una-especie-saldo-cultura-tradicional-autentica.\nLeizaolak zer egiten du hor? Ba euskalduntasuna eta ‘kultura tradizional-autentikoaren’ arteko lotura ‘erregistratu’ egiten du. Lotura hori, hau da, “euskal izateari buruzko diskurtso-praktika” hori, edo erregistro hori oso areagotua egon da azken 100/150 urteetan-edo, eta dago. Nire eritzi batere ez apalean, hala ere, lotura horrek ‘erregistratu’ euskal subordinazioaren izaera ‘erregistratzen’ du, gaur egun.\nBeste modu batera esanda: barkatu ze euskaldunak egon badaude, noski! Ez da nire asmoa, adibidez, tsunamirik ez dagoela esatea. Baina zer dira tsunamiak: bi plaka teutonikoen arteko talkaren ondorio, itsasoaren haserrea, Jainkoaren zigorra? Eta berdin IHES-arekin: nola erregistratu zen orain dela 15 bat urte -edo IHES- zer zen inork ez zekienean?\nEta azken gauza litzateke: zergatik esplikatu behar dira erregistroari edo eta errealitateren izaera diskurtsiboari buruz hain obioak diren gauzak, eta zergatik onartu behar dira, adibidez, Leizaolak orohar esaten dituen astakeriak? zientziazalea delako? etnologoa? ez dugu nahikoa eta sobera izan jada? Benetan diskurtso horrekin nahi dugu gaur egungo euskalduntasuna erregistratu?\nimanol galfarsoro on June 13th, 2010 at 4:21 pm:\nBeste adibide bat: aurreko baten Facebook-en norbaitek lili gorri baten argazkia jarri zuen esaldi honekin: gu egon ala ez, mundua beti mundu!\nBa ez! gu ez bageunde inork ez luke gauza hori lili gorri edertzat ‘erregistratuko’. Errealitatea ‘erregistratzen’ ez bada oso ‘errealitate’ estupidoa da.\nImanol Galfarsoro on June 15th, 2010 at 10:33 am:\nimanol galfarsoro on June 17th, 2010 at 1:05 am:\nPozten naiz. Gabilondok esaten duen bezala: “Etxok ematen filosofo nasionala bihurtuko dabenik”.\nOraindik ere Habermas seguroago, eta seguru asko baita garbiago ere, besazpiko izerdi usainik gabe!\nBestalde, eskerrak espainolezko itzulpenak txar-txarrak direla. Honela bukatzen du Vicente Verdu-k bere artikulua: “Zizec, muy acerado, muy arbitrario, se nos atraganta. ¿Un ejemplo? Dice: “Cuando el marco fantasmático se desintegra, el sujeto sufre una ‘pérdida de realidad’ y comienza a percibir la realidad como un universo ‘irreal’ pesadillesco, sin una base ontológica firme; este universo pesadillesco no es ‘una mera fantasía’ sino, por el contrario, es lo que queda de la realidad cuándo ésta pierde su apoyo en la fantasía”. ¿Entendido? Comillas, cursivas, pleonasmos, sinécdoques del autor. El Zizek, la cellisca. La cazalla o la cizalla de moda.”\nGogoratzen naiz nola Juaristik behin gauza bera egin zuen Fito Rodriguezen aipu batekin. Gauza berbera. Nonbaitetik hartutako zati bat boteprontoan bere testura ekarri segituan aipamen ilunaren ulergaiztasunaz trufa egiteko. Hain dira harroak intelektual metropolitano errepelente hauek, Zizek dixit, hain dira astunak, (erabiltzen dituzten aliterazio kaskarak bezalakoak, bestalde) non benetan sinesten dute beraiena dela jakintzaren hizkuntza garden-garbi-transparentea eta bestearena obskurantismo palabrozalea, beraiena historiaren egia eta besteena mito gezurtia, beraiena arrazoia, argia, aurrerakoitasuna eta besteena sineskeria. Benetan sinestuta daude gainera!\nEdozein modutan ze ondo Zizek eta Badiou eta Laclau eta Spivak eta Sloterdijk eta Agamben eta Negri eta… eta… eta… beste hamaika halako intelektual garaikideen lan kritikoak beraien asmo handietarako errekuperatzen saiatu ere ez direla egingo. Sabelotodoak dira baina zaharkituak daude eta beti denik nagi batzuk izan diren heinean, edo gutxienez Berlineko Harresia bota zenetik, bada gaur egungo partida intelektualean:\nvasquitos y nesquitas con txapela y burka filoterroristas 1 – metropolitanos 0\nBidenabar: azkenean Savaterrek aurkeztu zuen Zizek-en Iruneako emanaldia?\nHedoi Etxarte on June 17th, 2010 at 12:18 pm:\nNi ez nintzen izan, baina, antza pipadun pamplonés ezezagun (guretzako) batek aurkeztu zuen. Kastrazioa esker(txar)tu zion klasikoa duen agurrean Zizekek. Verdúnen “Mister Zizek” horren elkarrizketa ez dut sarean topatu, ARGIA eta BERRIAkoekin bi ordu luze izan zen, pret-à-penser abandonatu eta EHz eta Espainiaz galdera sorta eginaz, Savaterrek bere garai anarkoenean ere aho ondotik pasako ez zituenak esan zituen. Habermas, Ali eta abarrentzat hitz goxo gutxi (hauek ere kolonoen txanoz marraztu zituen). Aurrejuzkurik gabe eta informazio gose Zizek, eta topikoen topikoenak paralizatu nahian Verdúnek, egin dezagun filosofoa bufoi eta dena konponduta! Utz diezaiogun taulagaina minutu batzuz bereak eta bi bota ditzan, mitoa eraikiko dugu bere hitzak txistea izan daitezen soilik.\nTratuan ebidentea izan zen, “I should go, I should go”, 11:15 arte zen gurekin egotekoa eta ordubete gehiago egin zuen, 12tan hasten zen itsiera ekitaldira berandu joan zen.\nIngurumaria nazkagarria izanagatik ere, kontua da Furtwänglerrek bezala sinfonia ondo gidatu zuen Slavojk, dekorazioa eta Göbellsi eskua ematean plazera edo nazka sentitu zuen: bost:\n“hitzak esaten ez duena harriak idazten du” abesten zuen Beethovenek 42an.\nIbanMiusik on June 17th, 2010 at 10:24 pm:\nBideratzaile, moderazio lanetan ez al zen ba, katedratiko hau ibili….\nmarkos zapiain on June 18th, 2010 at 12:12 pm:\nBai, Miusik, Etxartek aipatu pipadunak aurkeztu zuen Zizek (bide batez bere burua ere sakonki aurkeztu zuen :”Slavoj presentó su tesis en 1981, y, lo que son las casualidades de la vida, también un servidor presentó su tesis aquel mismo año…”; Zizeken hitzaldiaren osteko eztabaidan moderatzaile aritu behar zuen, baina kexuzko imintzioak egiten hasi zen segituan, Zizekek berak hartu baitzituen bere gain moderatzaile lanak pipaduna zereginik eta berbarik gabe utzirik\nBestalde, han inor gutxik zekien nor zen Zizek; jardunaldien prentsa-arduradunak, esaterako, arroxaz jantziriko emakume friki xarmantak, ez zekien.\nZizekek hitzaldia eman bitartean lehenbiziko ilaran arkitekto espainol goitiar batzuk zeuden ezin ozenkiago solasean eta barre algaraz, ez Zizek ez hitzaldiari adi geundenok existituko ez bagina bezala. Hizlariari begiratu ere ez zioten egiten.\nGeroxeago, Jose Maria Fidalgok, CCOOko buruzagia izanak (gizon garai bizardun hura, Confidencial batzuek ziotenez PPren satorra), hitzaldi erdian zutitu eta gure aurrekoei (lehenbiziko ilarakoak) goraki jakinarazi zien: “Oyes, que nos vamos pa fuera a echar un cigarrillo”; hiru urrats egin eta berdin: “Oyes, que nos vamos pa fuera a ehcar un cigarrillo”. Lau bider berdin-berdin; baina laugarrenekoek entzuna zuten aurreneko jakinarazpena! Baita Zizekek ere!\nNola ez dugu ba independentzia nahiko!\nIbanMiusik on June 18th, 2010 at 1:54 pm:\nImanolen lan bikainaz aparte…\nzenbatek dakite gurean nor den Slavoj Žižek?\nObra irakurri, landu,..Nork landu du, serio, temati, gogotsu?\nSikiera madrilen badira tesiren bat edo beste…\nden den, http://www.rebelion.org/noticia.php?id=52543\nzapiain, zure hitzak errepikatuz…\n“Žižekek berak hartu baitzituen bere gain moderatzaile lanak pipaduna zereginik eta berbarik gabe utzirik”\nea ba berton logika horretan hasten garen…[neure buruaria da errieta, auto-biolentzia]\nMutu gelditu al dira euskal akademian, euskal pentsalariak… ala ez?zenbat urte pasa behar dira, besteek gure ordez hitzegin dezaten?[neure buruaria da errieta, auto-biolentzia]\nNoiz ekarri behar dugu Žižek EHra?\nimanol galfarsoro on June 25th, 2010 at 12:03 pm:\nSLAVOJ ZIZEK “Unibertsaltasunaren indarra zuek zarete, euskaldunak, ez Espainiako Estatua” (ARGIA – 2010-06-27)